KINNITATUD

Tallinna Haridusameti juhataja käskkirjaga

30.12.2019 nr 1.-2/604

**TALLINNA KOMEEDI LASTEAIA**

**ARENGUKAVA 2020 – 2022**



TALLINN2019

# SISUKORD

[LASTEAIA LÜHIKIRJELDUS 3](#_Toc24300596)

[TALLINNA KOMEEDI LASTEAIA MISSIOON, VISIOON JA PÕHIVÄÄRTUSED 4](#_Toc24300597)

[MISSIOON 4](#_Toc24300598)

[VISIOON 4](#_Toc24300599)

[PÕHIVÄÄRTUSED 4](#_Toc24300600)

[ARENGUKAVA 2017-2019  ANALÜÜS 6](#_Toc24300601)

[EESTVEDAMINE JA JUHTIMINE 6](#_Toc24300602)

[ÕPPE-JA KASVATUSTEGEVUS 7](#_Toc24300603)

[RESSURSSIDE JUHTIMINE 7](#_Toc24300604)

[AVALIK SUHTLEMINE JA PARTNERLUS 7](#_Toc24300605)

[ARENDUSVALDKONNAD JA PÕHISUUNAD  2020-2022 9](#_Toc24300606)

[LASTEASUTUSE ARENGUKAVA VALDKONDADE EESMÄRGID JA  TEGEVUSKAVA AASTATEKS 2020 -2022 10](#_Toc24300607)

[EESTVEDAMINE JA JUHTIMINE 10](#_Toc24300608)

[PERSONALIJUHTIMINE 11](#_Toc24300609)

[ÕPPE- JA KASVATUSTEGEVUS 12](#_Toc24300613)

[RESSURSSIDE JUHTIMINE 13](#_Toc24300615)

[AVALIKU SUHTLEMISE JA PARTNERLUSE JUHTIMINE 14](#_Toc24300617)

[ARENGUKAVA  UUENDAMISE KORD 15](#_Toc24300618)

[KOOSKÕLASTUSED 16](#_Toc24300619)

# LASTEAIA LÜHIKIRJELDUS

Lasteaia kontaktandmed:

Aadress: Tallinn 10122, Komeedi 3

Lasteaed on avatud tööpäevadel kell 07.00-18.30

Kodulehekülg: [http://komeedila.edu.ee](http://komeedila.edu.ee/)

Kontakttelefonid: 6620647; 5234663

e-post: komeedi@komeedila.edu.ee

Komeedi Lasteaed asub Tallinna kesklinnas, Komeedi tänaval. Maja ehitati 1965. aastal. Algselt oli see neljarühmaline vene õppekeelega Tallinna 116. Lasteaed. Vene laste vähesuse tõttu hakati Tallinna Kesklinna Valitsuse Haridusosakonna korraldusel alates 1996. aasta sügisest looma eesti õppekeelega rühmi. Tallinna 13. Lasteaiast toodi 2000 Tallinna 116. Lasteaeda üle kaks eestikeelset rühma. Kõikide  rühmade õppekeeleks sai eesti keel. Alates 16. oktoobrist 2002 kannab asutus nime Tallinna Komeedi Lasteaed.

Komeedi nimest lähtuvalt on rühmadel järgmised nimed: Väike Vanker, Taevatähed, Päikesekiired, Vikerkaare Lapsed. Tänasel päeval on rühmades 3-7 aastased lapsed.

Lasteaial on oma logo, logoga lipp, logoga T-särgid ja lõputunnistus kooliminejatele.

Meie lasteaia eripära loovad põhiväärtused, traditsioonid ning pärimuskultuuri ja looduskasvatuse tähtis koht õppekasvatustöös.

Meie õpetajad on olnud eestvedajateks kolme loodus-ja pärimuskonverentsi „Laps ja loodus“, „Loodus avab lugude väravad“ ja „Tavad ja kombed“ korraldamisel.

Konverentsid on toimunud meie lasteaias iga viie aasta tagant.

Traditsioonid loovad lisaväärtust. Need on Tarkusepäeva tähistamine õues, Vanavanemate päev, Advendiaja alguse tähistamine õues, Jõulupeod rühmades, Vabariigi aastapäeva aktus, Kevadkohvik, Lasteaia sünnipäeva tähistamine, Kooliminejate lõpupidu.

Lasteaed on väike ja kõiki tunnevad lapsed ja töötajaid. Pakume turvalist ja hubast keskkonda kogu majas.

Lasteaiale on väljastatud 21.12.2006  koolitusluba nr 4395 HTM.

Asutuse arendustegevuse aluseks on arengukava ning süsteemselt läbiviidav sisehindamine.

# TALLINNA KOMEEDI LASTEAIA MISSIOON, VISIOON JA PÕHIVÄÄRTUSED

## MISSIOON

Toetada lapse arenguvõimalusi  läbi positiivse ellusuhtumise, rikastada tema tundemaailma looduskasvatuse ning esivanemate pärandi tutvustamise kaudu.

## VISIOON

Olla omanäoline, laste igakülgset arengut suunav, personali tööd väärtustav, peret toetav lasteaed.

## PÕHIVÄÄRTUSED

Isikupärasus

* iga inimese ainulaadsus koos tema isikuomaduste, teadmiste, käitumisharjumuste ja miks mitte ka temale omase riietumisstiiliga
* erinevate kasvatus- ja peremudelite aktsepteerimine, tolerants lähtudes üldistest eetikanormidest
* lapsel on võimalus üheskoos avastada maailma ja omandada teadmisi omal viisil
* õpetajal on teadmiste ja käitumisharjumuste edasi andmisel võimalus kasutada erinevaid meetodeid ja võtteid, leida nii öelda oma tee lasteni
* väike ja kodune maja
* huvitavate taimedega õueala
* elurõõmus ja ühtehoidev  personal
* traditsioonidele toetuv ainuomane rahvuslikkust ja loodust väärtustav keskkond

Õpivalmidus

* valmisolek  täiskasvanuna omandada erialaseid teadmisi, eluhoiakuid ja käitumisharjumusi, mis toetaksid lasteaia  kui organisatsiooni arengut
* huvi püsimine ja innustunud hoiak elu mitmekülgsuse vastu vanusest hoolimata
* lapse õppimine ja arenemine, mille  eesmärkideks on positiivse minapildi kujunemine ning  kooliks ettevalmistamine
* muutused ja uuendused kui väljakutse erinevatele huvigruppidele

Avatus

* õpetaja ja õpetajat abistavate lasteaiatöötajate avameelus ning siirus kõikidega suhtlemisel
* olla avatud uutele õppemetoodikatele (nt Montessori)
* oskus orienteeruda ka takistuste puhul arengule
* julgus oma arvamust avaldada, positiivne valmisolek teineteisele nõu andmisel, kogemuste jagamisel
* vanemate kaasamine õppe- ja kasvatustegevuse protsessi - töötaja, laps ja vanem on lasteaeda alati oodatud

Hubasus

* ajaga kujunev väärtus, kus määravaks on inimeste vahelised suhted, lihtsad, meie majale omased ruumikujunduslikud elemendid, töötajate vabadus sisulise töö osas ise otsuseid teha
* kodutunde loomine töökeskkonnas kõigi töötajate osalusel
* mõnus atmosfäär

# ARENGUKAVA 2017-2019  ANALÜÜS

## EESTVEDAMINE JA JUHTIMINE

**Tugevused :**

* Laste rahulolu uurimise parendamiseks on korraldatud mõttetalgud. Vastuvõetud otsuste tulemusena viiakse küsitlusi läbi üle aasta 5-7a lastele.
* Personalile ja vanematele suunatud küsitluste analüüsimine lähtub lasteaia eesmärkidest ja põhiväärtustest.
* Arengukava, õppeaasta tegevuskava ja õppeaasta analüüsi omavaheline sidusus on tagatud.

**Parendused:**

* Õppeaasta tegevuskava ja selle kokkuvõtte vormingu muutmine.
* Sisehindamissüsteemi uuendamine.
* Osalemine KIK ja SA Innove projektides.
* Arengukava 2020-2020 analüüsimine ja muudatuste kirjalik fikseerimine.
* Arengukava 2023-2025 koostamine koostöös personaliga.

 **PERSONALI JUHTIMINE**

**Tugevused:**

* Personali koolitus vajadustega on arvestatud lähtuvalt lasteaia koolituspõhimõtetest ja võimalustest.
* Õpetajaabi rolli on enam tähtsustatud rühmatöö planeerimisel ja tegevustesse kaasamisel, arengut on toetatud motivatsiooni koolituste kaudu.
* Personal on motiveeritud osalema haridusprojektides ja konkurssidel.
* Motivatsioonisüsteemi on täiendatud vanemate tunnustusstatuudi „Kuldaväärt Tegu“

 ja personali tunnustusstatuudi „Komeedi Raudvara „ loomisega.

**Parendused:**

* Erialaselt pädeva, koostööle orienteeritud, hooliva personali isikliku ja ametialase arengu jätkuv toetamine.
* Ühtehoidva meeskonna kujundamine (suhtlemist soodustavad väljasõidud,

teineteisele parima praktika tutvustamine, arutelud).

* Teiste lasteaedade algatatud heategevusprojektides osalemine.

## ÕPPE-JA KASVATUSTEGEVUS

**Tugevused :**

* Õppe- ja kasvatustegevuses on rakendatud enam muutuva õpikäsitluse põhimõtteid (avastusõpe, õuesõpe, projekti õpe ja muud kaasaegsed metoodikad) ja kasutatud enam kaasaegseid tehnilisi vahendeid.
* Õppekava on täiendatud pärimustemaatikaga.
* Mängu olulisust ühe õppekasvatustöö osana on enam väärtustatud.

**Parendused**

* Kogu lasteaias rühmade uste avamine, huvitavate koosõppimise vormide leidmine rühmade vahel.
* Uute teemapäevade algatamine õppekasvatustöö rikastamiseks.
* Õppekava täiendamine väärtuskasvatuse temaatika lisamisega.
* Jätkuvalt kaasaegsete metoodikate kasutamine õppekasvatustöös.

## RESSURSSIDE JUHTIMINE

**Tugevused:**

* Võimaluste piires on jätkatud hubase õppe- ja kasvukeskkonna parendamist.
* Õueala haljastuse kujundamine koostöös laste, personali ja lastevanematega on hästi toiminud.

**Parendused:**

* Jätkuvalt ressursside kasutamisel vajaduspõhiste, keskkonnahoidlikke põhimõtete järgmine, kujundamaks kaasaegset ja turvalist õpikeskkonda.

## AVALIK SUHTLEMINE JA PARTNERLUS

**Tugevused:**

* Vanemaid on kaasatud rohkem tähelepanu pöörama lastevaheliste suhete kujundamisele koostöös lasteaiaga.
* Toimib perede nõustamine koolivalmiduse osas, andes vajadusel võimalikult konkreetseid juhiseid lapse arendamiseks kodus.
* Avardunud on tööalased suhted teiste eesti lasteaedadega, lasteaia arengu rikastamiseks.

**Parendused**

* Lasteaia erinäoliste traditsioonide ja teiste tugevuste tutvustamine väljaspool maja kasutades erinevaid infokanaleid.
* Teiste lasteaedadega koostöö jätkamine.

# ARENDUSVALDKONNAD JA PÕHISUUNAD  2020-2022

**EESTVEDAMINE JA JUHTIMINE**

Toimiv sisehindamissüsteem tagab eduka lasteaia juhtimise.

**PERSONALIJUHTIMINE**

Personal on kaasatud otsuste tegemisse, rakendumisse ja analüüsimisse, jagades ühiselt vastutust tulemuste eest.

**ÕPPE-JA KASVATUSTEGEVUS**

Lapsest lähtuv, loov õppe- ja kasvatustegevus toetab lapse kooliküpseks saamist.

**RESSURSSIDE JUHTIMINE**

Vajaduspõhised, keskkonnahoidlikud põhimõtteid kujundavad kaasaegse, turvalise õppekeskkonna.

**AVALIK SUHTLEMINE JA PARTNERLUS**

Oleme omanäolise lasteaiana enam nähtaval.

# LASTEASUTUSE ARENGUKAVA VALDKONDADE EESMÄRGID JA  TEGEVUSKAVA AASTATEKS 2020 -2022

## EESTVEDAMINE JA JUHTIMINE

 **Eesmärgid:**

* Muudetud on õppeaasta tegevuskava ja selle kokkuvõtte vormingut.
* KIK ja SA Innove projektides on osaletud.
* Sisehindamissüsteemi on uuendatud.
* Arengukava 2020-2020 on analüüsitud ja muudatused kirjalikult dokumenteeritud.
* Arengukava 2023-2025 on koostatud koostöös personaliga.

|  |  |  |  |  |  |  |
| --- | --- | --- | --- | --- | --- | --- |
| **Tegevus** | **2020** | **2021** | **2022** | **Vastutaja** | **Ressurss** | **Märkused** |
| Õppeaasta tegevuskava ja kokkuvõtte vormi muutmine rakendumineanalüüsimine  | + | + | + | direktor |  |  |
| KIK keskkonnateadlikkuse projektis osalemine:projekti kirjutamine ja läbiviimineSA Innovele haridusasutuse õpiüritused ja areng projekti kirjutamine ja läbiviimine;projektide analüüsimine ja kokkuvõtete tegemine  | +++ | +++ |  | direktor |  |  |
| Sisehindamissüsteemi uuendamine rakendumineanalüüsimine  | + | + | + | direktor  |  |  |
| Arengukava 2020-2022 rakendumise analüüsimine parendustegevused | + | + | + | direktor  |  |  |
| Arengukava 2023-2025 koostamine meeskonnatööna |  |  | + | direktor   |  |  |

## PERSONALIJUHTIMINE

## Eesmärgid:

## Jätkuvalt on toetatud erialaselt pädeva, koostööle orienteeritud, hooliva personali isiklikku ja ametialast arengut.

## Jätkatud on ühtehoidva meekonna kujundamist.

* Osaletud on teiste lasteaedade algatatud heategevusprojektides.

|  |  |  |  |  |  |  |
| --- | --- | --- | --- | --- | --- | --- |
| **Tegevus** | **2020** | **2021** | **2022** | **Vastutaja/ partnerid** | **Ressurss** | **Märkused** |
| Koolituste läbiviimine juhi ja personali isikliku- ning ametialase arengu toetamiseks: |  |  |  | direktor |  |  |
| Suhtlemisoskus õpetaja töös  | + |  |  | direktor | 400€ |  |
| Õpetaja enesehoid  |  | + |  | direktor | 400€ |  |
| Rühma meeskonnatöö tõhustamine  |  |  | + | direktor | 400€ |  |
| Erivajadusega laps tavarühmas | + |  |  | direktor | 300€ |  |
| Digipädevuste koolitus | + | + | + | direktor | 600€ |  |
| Tunnustav juhtimine  |  | + |  | direktor | 300€ |  |
| Juhi enesearengu toetamine  |  |  | + | direktor | 300€ |  |
| Teiste lasteaedade poolt ellu kutsutud heategevus-projektides osalemine  | + | + | + | direktor  |  |  |
| Ühtehoidva meeskonna kujundamiseks koolituste korraldamine koos väljasõiduga | + | + | + | direktor | 3 000€ |  |
| Meeskondlike arutelude korraldamine 1x kvartalis. Teemad lepitakse kokku õppeaasta alguses  | + | + | + | direktor |  |  |
| Õppetöö planeerimineLaste initsiatiivi suurendamine planeerimisprotsessis | + | + | + | direktor  |  |  |

## ÕPPE- JA KASVATUSTEGEVUS

##  Eesmärgid:

* Rühmade uksed on avatud kogu majas, leidmaks huvitavaid koosõppimise vorme rühmade vahel.
* Lasteaia õppekava on täiendatud väärtuskasvatustemaatika lisamisega.
* Õppe- ja kasvatustegevust rikastavad uued teemanädalad.
* Kaasaegsete metoodikate kasutamist õppe- ja kasvatustegevuses on tutvustatud kolleegidele.

|  |  |  |  |  |  |  |
| --- | --- | --- | --- | --- | --- | --- |
| **Tegevus** | **2020** | **2021** | **2022** | **Vastutaja/****partnerid** | **Ressurss** | **Märkused** |
| Avatud rühmade õppe ja mängu koostöö loominevähemalt 1x kvartalis  | + | + | + | direktor |  |  |
| Teemanädalate algatamine ja läbi viimine 1x aastas: Looduslik materjal kunstis Tekstiil kunstis Pärimus kunstis  | + |  + | + | direktor |  |  |
| Õppekava täiendamine väärtuskasvatuse temaatikaga rakendamineanalüüsimine  | + | + | + | direktor |  |  |
| Majasiseselt parima praktika jagamine esitlusena kolleegidele  | + | + | + | direktor |  |  |

##

## RESSURSSIDE JUHTIMINE

##  Eesmärgid:

* Ressursse on kasutatud vajaduspõhiselt ja kasutades keskkonnahoidlikke põhimõtteid.
* Kujundatud on kaasaegne ja turvaline õpikeskkond.

|  |  |  |  |  |  |  |
| --- | --- | --- | --- | --- | --- | --- |
| **Tegevus** | **2020** | **2021** | **2022** | **Vastutaja/** **partnerid** | **Ressurss** | **Märkused** |
| Keldri eesruumi remontimine | + |  |  | direktor | 4 000 € |  |
| I korruse saali põrandakatte vahetamine | + |  |  | direktor | 2 000 € |  |
| I korruse koridori põrandakatte ja osaliselt uste vahetamine |  | + |  | direktor | 2 000 € |  |
| II korruse lao ja personali riietusruumi remontimine |  | + |  | direktor | 2 000 € |  |
| Õuealal haljastustööde jätkamine  | + | + | + | direktor | 1 000 € |  |
| Turvamattide või muu katte ronila alla paigaldamine | + |  |  | direktor | 3 000 € |  |
| Euroalustest bussi, auto ja istepinkide ehitamine koos vanematega õuealale  | + | + | + | direktor |  |  |
| Haljastusjäätmete kompostimiseks kompostikastide hankimine |  |  | + | direktor | 300€ |  |

## AVALIKU SUHTLEMISE JA PARTNERLUSE JUHTIMINE

 **Eesmärgid:**

* Lasteaia erinäolisi traditsioone ja tugevusi on tutvustatud väljapoole, kasutades erinevaid infokanaleid.
* Toimib aktiivne koostöö teiste lasteaedadega.

|  |  |  |  |  |  |  |
| --- | --- | --- | --- | --- | --- | --- |
| **Tegevus** | **2020** | **2021** | **2022** | **Vastutaja/ partnerid** | **Ressurss** | **Märkused** |
| Muutunud õpikäsitluse. teemapäevade ja traditsioonide tutvustamineMÕK- ja Lasteaednike ideed FB gruppides Linnaiandusega tegelemise tutvustamine Lasteaedade õppepeenrad FB grupis  | **+****+** | **+****+** | **+** | direktor  |  |  |
| Koostöös teiste lasteaedadega väärtuskasvatusalase idee või projektialgatamine rakendumine analüüsimine | + | + | + | direktor |  |  |
| Koostöö teiste lasteaedadega SA Innove projektis Haridusasutuste õpiüritused ja -areng osalemine, tegevuse analüüsimine  |  | ++ |  | direktor |  |  |
| Õueala näituste tänava poole eksponeerimine 1 x aastas | + | + | + | direktor  |  |  |
|  |

# ARENGUKAVA  UUENDAMISE KORD

Arengukava täitmist jälgitakse ja analüüsitakse lasteaia juhtkonna, pedagoogilise nõukogu

ja hoolekogu poolt. Vajadusel tehakse muudatusi üks kord õppeaastas (septembris).

Arengukava muutmise võib algatada juhtkond, pedagoogiline nõukogu või hoolekogu,

kui nende poolt teostatud analüüsi alusel leitakse see vajalik olevat.

Lasteaia arengukava kuulub muutmisele seoses:

* haridusalase seadusandluse muudatustega
* lasteaia eelarve muudatustega
* lasteaia hoolekogu ja pedagoogilise nõukogu ettepanekutega
* arengukava tähtaja möödumisega
* muudatustega investeeringute kavas

Arengukava tegevuskava muudatused kooskõlastab  direktor lasteaia pedagoogilise nõukogu ja hoolekoguga ning seejärel kinnitab käskkirjaga. Koopia muudetud tegevuskavast esitatakse Tallinna Haridusametile.

Järgmise arengukava koostamisel võetakse aluseks käesoleva arengukava täitmise analüüs ja selgitatakse arenguvajadused järgmiseks perioodiks.

* arengukava kooskõlastatakse pedagoogilise nõukogu poolt
* arengukava kooskõlastatakse lasteaia hoolekoguga
* arengukava kooskõlastatakse Tallinna Kesklinna Valitsuse ja halduskoguga
* arengukava kinnitab Tallinna Haridusameti juhataja käskkirjaga

# KOOSKÕLASTUSED

Tallinna Komeedi Lasteaia pedagoogiline nõukogu kooskõlastab  lasteaia arengukava aastateks 2020-2022

Pedagoogilise nõupidamise 28.08.2019 protokoll nr 1

   direktor Helin Värtina

                                                                                              protokollija Katrin Kamarik

Tallinna Komeedi Lasteaia hoolekogu kooskõlastab  lasteaia arengukava aastateks 2020-2022

Hoolekogu koosoleku 30.09.2019 protokoll nr 1

hoolekogu esinaine

Mona Mägi Soomer